text: Blokade-trængsel ved Vejlegården
  22 juni 2012 kl. 12.36
  Fredag eftermiddag vil der opstå trængsel af blokadevagter foran restaurant Vejlegården i Vejle. Over 100 tømrere går i samlet trop til den blokaderamte restaurant, når deres landsårsmøde slutter.
  Også på torsdag ventes antallet af demonstranter ved Vejlegården at være mangedoblet. 3F i Vejle har anmeldt en demonstration ved middagstid torsdag den 28. juni. 
  Blokaden af Vejlegården ser ud til at trække ud hen over hele sommeren. Arbejdsretten har fastsat, at den faglige konflikt først skal behandles efter sommerferien. 
  Og det spørgsmål, som Venstre Kristian Phil Lorentzen har stillet transportminister Henrik Dam Kristensen vil også først blive besvaret efter sommerferien. Ministeren nægter at svare på spørgsmålet om Post Danmarks pligt til at levere post til den blokaderamte virksomhed - og spørgsmålet er henvist til udvalgsbehandling i Folketinget.
  